Дуке Бојаџиев

Дуке Бојаџиев () — македонски композитор, продуцент и пијанист, кој живее и работи во Њујорк.

Животопис
Уште од мал Дуке Бојаџиев имал можност да биде во допир со музиката и медицината, како син на Тодор Бојаџиев, македонски композитор на забавни мелодии и гинеколог по вокација. Свири пијано од три годишна возраст, а компонира од свои десет години. Дипломирал на Медицинскиот факултет во Скопје, и потоа заминал за Бостон, каде дипломирал на колеџот Беркли во 2001 година. Од таму се сели во Њујорк, каде и денес живее и работи.55 Охридско лето/ Ohrid Summer Festival – 12 July -20 August 2015.

Долги години работи во студио како композитор и продуцент, а од 2005 година и како музички директор и пијанист на култната њујоршка театарска група „Д Ситизенс Бенд“ (The Citizens Band), со која работел две и пол години на големи сцени низ цела Америка. Во неговата кариера остварил соработка со холивудската глумица Џина Гершон како музички директор и пијанист на нејзиното кабаре шоу во Њујорк, потоа со добитници на Оскар, како Џонатан Деми и Данис Тановиќ, меѓу кои и македонскиот режисер, номиниран за Оскар, Столе Попов. Работел на рекламни кампањи на големи фирми, како Мерцедес, Лореал, Пежо, Ланком и други, но и како продуцент на ремиксови на пејачката Синди Лопер.

Со свои концерти започнал од 2011 година, најнапред во Античкиот Театар во Охрид, а потоа и во „Карнеги хол“. Соработува со Македонската филхармонија, Тања Царовска, Мартин Ѓаконовски, Каролина Гочева, Анѓела Мекласки, и други имиња од музичкиот свет.

Творештво
Дуке Бојаџиев досега има издадено седум соло албуми. Неговата музика е дел од светски познатите компилации „Буда Бар” (Buddha Bar), „Маракеш Експрес” (Marrakech Express) и „Чил аут ин Париз“ (Chill out in Paris). Исто така, продуцирал ремикс за Синди Лопер и за „Блу Мен Груп“, а соработувал со Џонатан Дем и Данис Танович. Има изработено авторска музика за повеќе македонски и странски филмски остварувања, меѓу кои за филмот „Страв од паѓање“ на Џонатан Дем, и за македонскиот филм „До балчак“ на режисерот Столе Попов.

Филм
 До балчак - од Столе Попов
 The secret life of Walter Mitty - Бен Стилер
 Fear of falling - Џонатан Деми
 Dreaming American - Ли Перси
 The War is over - Митко Панов
 Wingles – Иво Трајков
 The Ten – Кен Марино и Дејвид Вејн
 Сенки – Милчо Манчевски
 Hell – Данис Тановиќ
 Suffering Man's Charity – Ален Каминг
 Shortcut to Nirvana – Ник Деј
 Sweetbreads (краткометражен) – Ноора Нисканен
 Nuts (краткометражен) – Андре Лион

TV
 Марта Стјуарт (Martha Stewart)
 Момент на луксуз (Moment of Luxury)
 Светлина што води (Guiding Light)

Реклами 
Дуке Бојаџиев работел на рекламните кампањи за: Мерцедес, Крајслер, Ланком, Лореал, Мејбелин, Ана Суи, Куерво, Крест, Пежо, Веризон.

Мултимедијални проекти 
 FontaineBleau Hotels
 Vera Wang
 GE
 W hotels
 Vanity Fair
 Cosmopolitan

Дискографија

 New York a.m.
 The War is Over - музика од филмот
 Love is The Way
 Stream of Consciousness - соло пијано
 Digital Confessions 2
 Digital Confessions
 Esma’s Dream

ЦД компилации

 Buddha Bar XIV
 Chill Out in Paris 4, 5 & 7
 Airfrance
 Fashion Week 5 
 Marrakech Express 2 
 Diesel_U_Music 
 Styled in Italy 
 Papeete Beach Lounge 
 La Suite 6 
 Ram Cafe 4 
 KU DE TA 4

Награди и признанија
Личност на годината за 2015, награда што ја доделува Нова Македонија на најистакнатите личности што ја обележиле годината во областа на бизнисот, културата, политиката, уметноста, науката, образованието, спортот, општествените и хуманитарните дејности.http://m.novamakedonija.com.mk/NewsDetal.aspx?vestId=55889&r=1&t&p#.VskJV_krLIV
 Надворешни врски 
 Официјална страница
 Официјална страница на каналот Јутјуб
 Податоци за изданија евидентирани од ВБУ Музички Регистар.

 Наводи 

Категорија:Македонски музичари
Категорија:Луѓе од Скопје